América (1766)

América eli Santiago Apóstol oli Espanjan laivaston vuonna 1766 vesille laskettu 62-tykkinen linjalaiva.

Valmistus 
Alus tilattiin Havannasta Kuubasta, missä köli laskettiin keväällä 1765. Alus laskettiin vesille 7. elokuuta 1766.

Palvelus 
Alus kuljetti 30. toukokuuta 1767 kultaa Dragónin ja saattueen kanssa Veracruzista Havannaan päällikkönään Manuel Antonio Flores. Alus saapui 23. kesäkuuta Havannaan, mistä se jatkoi 8. helmikuuta 1768 Cadiziin suojaten kolmea kultaa kuljettavaa rahtialusta. Saattue saapui 8. huhtikuuta Cadiziin.

Alus lähti 29. toukokuuta 1772 CádizistaDragónin, Buen Consejon ja fregatti Astrean kanssa suojaten 13 kauppalaivan saattuetta päällikkönään Luis de Córdova y Córdova. Saattue saapui 12. elokuuta Veracruziin, mistä se jatkoi Havannaan suojaten Dragónin kanssa kahta kauppalaivaa, joihin oli kuormattu aarteita ja elintarvikkeita. Saattue saapui 22. joulukuuta Havannaan, mistä jatkettiin 24. tammikuuta 1774 Cadiziin. Saattueessa olivat myös Dragón ja España sekä viisi rahtilaivaa. Saattue saapui 16. maaliskuuta Cadiziin, jonne saattue toimitti yli 22 miljoonan peson arvosta tavaraa.

Alus kuljetti 20. heinäkuuta 1775 elohopeaa Cadizista Veracruziin. Se lähti 22. huhtikuuta 1776 Havannasta Cadiziin, jonne se saapui 8. kesäkuuta mukanaan noin 4 miljoonan peson arvosta tavaraa. Alus lähti Cadizista markiisi de Casa-Tillyn laivaston mukana Montevideon sotatoimiin, mistä se palasi 17. heinäkuuta 1778 Cadiziin Santa Catalinan saarilta Monarcan, Santo Domingon ja San Dámason kanssa. Alus miehistöineen oli lokakuun huollettavana.

Marraskuussa América lähti Cadizista kahden kaapparin kanssa Tyynellemerelle kuljettaen elohopeaa ja elintarvikkeita. Alukset saapuivat huhtikuussa 1779 Callaoon, minkä jälkeen ne partioivat kesäkuun Tyynellämerellä San Pedro de Alcántaran, Peruanon ja fregatti Santa Paulan kanssa. Alus lähti 12. tammikuuta 1780 Callaosta San Pedro de Alcántaran ja Peruanon kanssa suojaten pienempiä aluksia. Saattue kuljetti tykistötarvikkeita ja täydennyksiä. Saattue saapui 11. toukokuuta Talcahuanoon pysähdyttyään Valdiviassa ja Chiloéssa. Alus lähti 28. lokakuuta Talcahuanosta samojen alusten kanssa Valparaisoon, jonne ne saapuivat 1. marraskuuta. Alukset lähtivät Valdaviaan ja Talcahuanoon, jonne ne saapuivat 7. toukokuuta 1781. Vuodet 1780-1782 alus partioi Talcahuonon vesillä torjuen merirosvoja ja vihollisen aluksia, kunnes se käväisi tammikuussa 1782 San Pedro de Alcántaran ja Peruanon kanssa Juan Fernándezin saarilla.

Sotalaivat lähtivät Talcahuonosta 29. kesäkuuta 1783 Callaoon, jonne ne saapuivat 14. heinäkuuta. Tammikuussa 1784 aluksen ollessa Callaossa sen todettiin olevan huonossa kunnossa ja kaipaavan pikaista huoltoa. Alus korjattiin ja palasi palvelukseen 1786. Alus lähti 5. huhtikuuta Callaosta suojaten saattuetta, joka kuljetti kahden miljoonan peson arvosta tavaroita. Se saapui 15. elokuuta Cadiziin, missä se siirrettiin 19. elokuuta reserviin. Alus oli 1787-1790 reservissä.

Vuonna 1792 alus kiersi Cordoban laivastossa Azorit ja Kanarian saaret. Seuraavana vuonna se osallistui Sardinian sotaretkeen Ranskan vallankumouksellisia vastaan, mistä se palasi Biskajanlahdelle. Alus lähti 14. syyskuuta 1794 Cadizista Cordoban laivastossa ja palasi laivaston mukana Cadiziin 16. marraskuuta. Tammikuussa 1795 alus lähti Cadizista suojaten ampumatarvikkeita ja aseita kuljettaneen saattueen Santo Domingoon, mistä se palasi huhtikuussa Santacruzin kautta Cadiziin kultaa kuljettaneen San Pedro de Alcántaran kanssa.

Alus lähti 5. joulukuuta 1795 fregattien Liebre ja Venus kanssa Veracruziin kujettaen elohopeaa, sotilaita ja tykistötarvikkeita. Alus saapui 10. tammikuuta 1796 Puerto Ricoon ja fregatit 18. helmikuuta. Osasto lähti 18. helmikuuta 1793 Veracruziin. Alus saapui 14. maaliskuuta 1796 Veracruziin. Alus lähti 15.13.1796 Liebren kanssa Cadiziin mukanaan noin 6 miljoonan peson arvosta tavaraa. Alusten piti pysähtyä 25. helmikuuta 1796 Havannassa miehistön sairastuttua ja alusten heikon kunnon vuoksi. Matkaa jatkettiin 3. kesäkuuta ja Cadiziin saavuttiin 21. heinäkuuta. Alus sijoitettiin reserviin 30. heinäkuuta, jolloin miehistö jaettiin Langaran laivaston muille aluksille.

Alus siirrettiin 23. elokuuta 1796 Carracassa kuivatelakalle. Joulukuussa 1796 se lähti Liebren kanssa Cadizista Puerto Ricoon ja Veracruziin kuljettaen joukkoja ja elohopeaa. Alus palasi 1797 Liebren kanssa Cadiziin mukanaan aarteita ja erilaisia hyödykkeitä. Kuninkaallisen laivaston amiraali Jervisin laivasto saartoi 1797-1799 Cadizia, minkä päätyttyä alus siirrettiin reserviin ja miehistö laivaston muille aluksille. Alus oli 1800-1804 reservissä Cadizissa ja Ferrolissa, mistä se siirrettiin tammikuussa 1805 takaisin Cadiziin. Helmikuussa 1805 alus liitettiin Gravinan laivastoon Cadizissa ja otettiin palvelukseen 5. maaliskuuta, jolloin se siirrettiin Cadizin lahdelle Argonautan ja San Rafaelin kanssa.

América lähti huhtikuussa 1805 Gravinan ja Villeneuven laivastojen mukana Länsi-Intiaan. Matkalla se osallistui 22. heinäkuuta Cape Finisterren taisteluun. Vaurioitunut alus purjehti Vigoon, missä se sijoitettiin reserviin ja miehistö Gravinan muille aluksille. Alus oli 1805-1808 Vigossa. Se lähti 10. kesäkuuta 1808 Ferroliin. Alus jatkoi 27. syyskuuta 1809 Cadiziin, jonne se saapui 5. lokakuuta. Alus oli vuoden 1810 Cadizissa. Vuonna 1811 alus lähti Cartagena de Indiasiin, mistä se toi aarteita palatessaan. Alus oli 1811-1814 Cadizin laivueessa ja Cadizissa reservissä 1814-1817. Alus romutettiin 1823 Cadizissa ja myytiin polttopuuksi.

Lähteet

Viitteet 

Espanjan laivaston linjalaivat